La Dirección General de Migraciones del Ministerio de Empleo y Seguridad Social publica la modificació de les bases reguladores per a l'obtenció de subvencions per a l'organització dels fluxos migratoris laborals de treballadors migrants per a campanyes agrícoles de temporada i la seva inserció laboral.
Entre les esmenes més destacades, es modifiquen aspectes relacionats amb la quantia màxima de la subvenció a percebre en les diferents actuacions o els criteris de valoració per a l'atorgament de les subvencions, entre d'altres.
En referència amb l'execució de les actuacions, es modifiquen els elements que a continuació es relacionen:
a) Participació en els processos de selecció de les persones treballadores estrangeres no residents a Espanya a través de les comissions de selecció previstes en l'ordre anual que regula la gestió col·lectiva de contractacions en origen.
L'import a percebre estarà en funció del nombre de persones treballadores seleccionades, i no podrà ser superior a 4.000 euros per procés selectiu.
b) Organització i coordinació de les contractacions i dels desplaçaments de les persones treballadores de temporada.
L'import a percebre estarà en funció del nombre de persones treballadores contractades.
La subvenció màxima a percebre no podrà superar 90.000 euros.
c) Promoció i suport a la concatenació de campanyes de temporada, així com desenvolupament de projectes pilot en aquest àmbit.
L'import a percebre estarà en funció de les persones treballadores contractades en campanyes concatenades i de la distància entre les campanyes, i no podrà ser superior a 20.000 euros per actuació.
d) Visita als allotjaments i elaboració d'informes sobre les condicions dels mateixos.
L'import a percebre estarà en funció del nombre d'allotjaments visitats.
La subvenció màxima a percebre no podrà superar 90.000 euros quan l'àmbit sigui estatal, entès com més d'una comunitat autònoma, i 20.000 € en la resta dels casos.
e) Assessorament i informació sociolaboral a les persones treballadores migrants de campanyes agrícoles de temporada en relació amb els seus drets, les condicions laborals del sector i els serveis de caràcter social a què poden tenir dret.
Impuls i potenciació de l'ús de les noves tecnologies de la informació i de la comunicació en els serveis d'orientació i intermediació laborals.
L'import a percebre estarà en funció del nombre de persones treballadores assessorades o informades i de l'àmbit territorial de l'actuació, i no podrà ser superior a 90.000 € quan l'àmbit sigui estatal, entès com més d'una comunitat autònoma, i 20.000 € al resta dels casos.
Així mateix, es disminueix l'import de la subvenció a concedir, quan en l'exercici anterior s'hagi produït una desviació entre la subvenció concedida i la quantia justificada.
L'anterior convocatòria d'aquesta subvenció va ser publicada al febrer de 2017.
Els beneficiaris podien ser, segons l'actuació: organitzacions sindicals, organitzacions i agrupacions empresarials i cooperatives agràries sense ànim de lucre i les entitats locals.
El pressupost per executar les accions va ser de 604.480 euros i es podien finançar actuacions retroactives (des de l'agost de 2016).
Les actuacions que es finançaven eren: